tomron87/hebrew-wikipedia-sentences-corpus huggingface dataset:
שירת ביחידת חיל רגלים מובחרת.
הוא סיים תואר ראשון לקולנוע באוניברסיטת תל אביב.
בשנת 2001 הוציא לאור את ספרו "יומנו של סטארטאפיסט בדרך למכה".
בשנת 2003 הוקרן לראשונה סרטו "בייביסיטר", בפסטיבל הסרטים טרייבקה שבניו יורק.
אחרי לימודיו החל לעבוד כעוזר במאי של דאג ליימן בסרטו "מר וגברת סמית'" בהשתתפותם של בראד פיט ואנג'לינה ג'ולי.
בשנת 2008 יצא להפצה סרטו הראשון באורך מלא של רף, "טיוטה לרצח", סרט מותחן פסיכולוגי.
הסרט הופק על ידי ליימן ואבי ארד.
בשנת 2009 יצא סרטו השני לאקרנים, "רכבת" שצולם ביולי - אוגוסט 2007 בהשתתפות ת'ורה ברץ'.
רף כתב וביים את הסדרה חטופים ששתי העונות שלה שודרו בערוץ 2 במסגרת שידורי קשת בשנים 2010–2012. הסדרה מספרת את סיפורם של שני חיילים חטופים השבים לישראל אחרי 17 שנה בשבי בסוריה.
"חטופים" זכתה להצלחה בעולם וזכויות להפקה שלה נמכרו לחברות טלוויזיה מרוסיה, טורקיה, מקסיקו וארצות הברית.
רף חתום כיוצר וכותב של הגרסה האמריקאית ל"חטופים", תחת השם "הומלנד", שעלתה לשידור בערוץ הכבלים "שואוטיים" באוקטובר 2011. הגרסה האמריקנית אף זכתה בפרסי גלובוס הזהב לסדרת הדרמה הטובה ביותר לשנים 2011 ו-2012.
במרץ 2015 עלתה לשידור בארצות הברית הסדרה "דיג" שרף כתב וביים ביחד עם טים קרינג.
הסדרה עוקבת אחר סוכן הבולשת הפדרלית פיטר קונלי (ג'ייסון אייזקס) שמתמנה לתפקיד שמביא אותו לישראל, תחת פיקוחה והדרכתה של לין מונהאן (אן הייש), הבוסית והמאהבת שלו.
חקירת רצח של אמריקאית צעירה מובילה אותו לתעלומה בינלאומית שקשורה בסודות האפלים ביותר של ארץ הקודש: בית המקדש, האורים ותומים, פרה אדומה, הכהונה, החושן, כת האיסיים ועוד.
בדומה ל"חטופים" במקביל לשידור הסדרה, באתר האינטרנט שלה מוצגים חידות ופרטים המהווים "מידע משלים" לאלו שנמסרו בפרקים עצמם.
הסדרה צולמה בעיקר בישראל ומככבים בה שחקנים אמריקאיים וישראלים: ג'ייסון אייזקס, אן הייש, אורי פפר, משה איבגי, שמיל בן ארי, אסי כהן, יהודה לוי ונועה תשבי.
באוגוסט 2019 עלה לנטפליקס סרטו, אתר הצלילה בים האדום.
הסרט עוסק במבצע אחים, אשר במסגרתו הפעיל המוסד כפר נופש לחוף הים האדום בסודאן, ככיסוי למבצע העלאת יהודים מאתיופיה.
הסרט זכה לאהדה יחסית מצד הקהל, אך לא זכה לשבחי המבקרים בארץ או בעולם.
בספטמבר 2019 עלתה לנטפליקס, מיני-סדרה בבימויו של רף בשם "אלי" ("The Spy"), אשר עוסק בסיפורו של המרגל הישראלי אלי כהן, אותו גילם סשה ברון כהן.
ב-2023 החל בכתיבת דרמת מתח רחבת היקף לתאגיד השידור הישראלי שנקראה "רק אל תשכחי אותי".
הפקת התוכנית נעצרה בשל טבח שבעה באוקטובר ופרוץ מלחמת חרבות ברזל.
רף הוא הומוסקסואל מוצהר, ומתגורר עם בן זוגו בלוס אנג'לס ובתל אביב.
הוא פעיל למען זכויות בעלי חיים, ובשנת 2007 החליט להפוך לטבעוני.
גידי דר (נולד ב-5 בספטמבר 1964) הוא במאי, תסריטאי ומפיק ישראלי.
גידי דר נולד בשם גדעון דר וגדל במרכז הכרמל, חיפה.
אביו, אברהם דר, היה בעברו קצין ביון ישראלי, והתפרסם בפרשת לבון.
בצעירותו היה גידי דר מוזיקאי ג'אז.
למד קומפוזיציה קלאסית ומודרנית באופן פרטי אצל הארי נדל.
בתום שירותו הצבאי עבר להתגורר בתל אביב.
לפרנסתו ניגן במשך שנה ג'אז, עד שבגיל 22 שיחק בסרט סטודנטים, והחליט באחת לעזוב את המוזיקה ולעבור לקולנוע.
הוא עזב את המוזיקה כי הגיע למסקנה שכדי להצטיין בג'אז צריך להיות אמריקאי, וגם כי הרגיש ש:
דר נרשם ללימודי קולנוע בבית הספר לאומנויות הבמה "בית צבי".
הוא ביים במסגרת בית הספר סרט אחד, ופרש מהלימודים אחרי חודשיים.
לאחר מכן למד קולנוע בכוחות עצמו, בכך שלקח חלק במשך מספר חודשים בהפקת סרט של ה־BBC שנעשה בישראל אודות אלי כהן.
כמו כן למד דר קולנוע מצפייה בסרטים ומקריאת תאוריות קולנועיות.
במהלך השנה שאחר-כך עשה את סרטו הגדול הראשון "המשורר" (30 דקות), בהשתתפות משה איבגי ושולי רנד, שעבורו היה זה סרט ראשון כשחקן.
הסרט יצא לאקרנים ב-1988, כשדר היה בן עשרים ושלוש.
מאז ועד היום דר נוהג לכתוב, לביים ולהפיק את הסרטים והסדרות שלו.
בגיל עשרים וחמש החל דר לעבוד על "אדי קינג", סרט הקולנוע הראשון שלו (1992), שהושפע מסרטי הגל הצרפתי החדש.
העבודה על הסרט ארכה שנתיים וחצי.
צוות היוצרים כלל את: אריאל סמל - הצלם והתפאורן, דני יצחקי – העורך, וחן הרפז – מעצב הפסקול (שלושת אלו עשו קריירה מוצלחת בתחומם, בשנים הבאות).
השחקן הראשי, שגם השתתף בכתיבת התסריט, היה איתן בלום; היו כולם באמצע שנות העשרים לחייהם, וזהו סרט הקולנוע הראשון שעבדו בו.
הסרט היה עצמאי וכמעט שלא זכה לתמיכה מקרנות הקולנוע.
הוא זכה בפרס ברדלס הברונזה בפסטיבל לוקרנו 1992. המפיק השותף היה רפי בוקאי.
בסרט שיחקו שולי רנד, רונית אלקבץ, שלמה בסן, גבי שושן ואלברט אילוז.
הסרט נכשל בקופות, אבל זכה להצלחה ביקורתית ולסיקור תקשורתי נרחב.
לאחר הסרט נטש את עשיית הקולנוע למשך שש שנים.
עם לידת בנו הראשון ב-1998, החליט לחזור לעשיית סרטים.
ב-1998 עשה את הווידאו קליפ "כחול וירוק" של עמיר לב.
הקליפ זכה בפרס הראשון בפסטיבל הסרטים הבינלאומי חיפה.
ב-1999 יצא לאקרנים סרטו התיעודי של דר "שיין" (50 דקות), שהשתתף בפסטיבל הסרטים הבינלאומי בברלין ובפסטיבל הקולנוע של ניו יורק.
הוא גולל את סיפור חייו של אברהם שיין, מנהל בנק בעברו שעבר לפעילות פוליטית, עד להווה בו הפך למשורר רחוב, שמתהלך ברחובות תל אביב ומוכר ספרי שירה.
ב-2000 יצא סרטו התיעודי "הישימון האחרון" (50 דקות), פרק בסדרה "כל בני האדם" בערוץ 8 שעוסקת בזכויות אדם.
הסרט עוסק בעידן המודרני בו החברה הצעירה מגלה את הזקנים מחוצה לה ושולחת אותם לישימון האחרון, לגלות בבתי אבות.
דני וסרמן היה התחקירן של הסרט ובאותן שנים הם עבדו יחדיו על פרויקטים שונים.
בשנים 2001–2004 הוקרנו בערוץ הילדים שלוש עונות של הסדרה "הילדים מגבעת נפוליאון", שגידי דר הוא היוצר והכותב העיקרי שלה.
זוהי סדרת מתח עלילתית לילדים, ששיחקו בה ילדים בני 10–11, בה התגלה יון תומרקין, והיא זכתה שנתיים ברציפות בפרס אופיר על סדרת הנוער הטובה ביותר.
החל מ-2002 החל לעבוד עם שולי רנד, שחזר בתשובה, על הסרט "האושפיזין".
הם כתבו במשך שנה את התסריט יחדיו וב-2003 החלו לצלם.
שותפו של דר בהפקה היה רפי בוקאי, שנפטר במהלך העבודה על הסרט והסרט מוקדש לו.
הסרט הוא קומדיה קלאסית, בסגנון פרנק קפרה העוסקת בעולם החרדי.
זהו למעשה הסרט הראשון שצולם בתוך העולם החרדי ובהשתתפותו.
כל השחקנים הם חרדים, למעט שני השחקנים שמשחקים את הפושעים.
בתפקידים הראשיים שיחקו שולי רנד ואשתו.
הסרט הצליח בישראל, נכשל באירופה, למעט באנגליה, ונחל הצלחה קופתית בארצות הברית, בעיקר בקרב קהילה החרדית שם.
הוא הופץ בארצות הברית בידי הסטודיו האמריקאי Picturehouse, שהוקם על ידי HBO-ניו ליין סינמה, זהו הסרט הראשון אותו הפיץ.
"אדי קינג" ו"האושפיזין" הופצו בישראל בידי חברת ההפקה "אדי קינג" שבבעלותו של גידי דר, שמכרה את הזכויות להפצת הסרטים בחו"ל.
בשנים 2007–2010 יצר את "דאוס", סדרת מתח לנוער, שעוסקת בקונספירציות של עולם המחשב דהיום, נוסח "1984" של ג'ורג' אורוול בשיתוף עם דני וסרמן.
דר הוא המפיק שלה בשותפות עם דוד מנדיל.
למעלה מ-50% מהסדרה בנויה מסוגים שונים של אנימציה ממוחשבת.
לצורך כך ביים דר משחקי מחשב ופיתח טכניקות להסרטת אנימציות באמצעים דלים.
הסדרה זכתה פעמיים ברציפות כסדרת הנוער הטובה ביותר פרסי אופיר, ובפרס נוסף על אפקטים מיוחדים.
בשנת 2015 החל לעבוד על הסרט "אגדת חורבן", דרמה היסטורית מונפשת.
הסרט נוצר באמצעות הצגת 1,500 ציורים דוממים, שיצרו המאיירים דוד פולונסקי ומיכאל פאוסט, שהמצלמה משוטט עליהם, שקולו של המדובב נשמע ברקע.
הסרט יצא לאקרנים ב-15 ביולי 2021. הסרט היה מועמד ל-7 פרסי אופיר בטקס פרסי אופיר לשנת 2021, כולל הסרט הטוב ביותר, וזכה בארבעה מהם.
בשנת 2024 התחילו צילומים לסרט חדש של דר, בשם 'הבדחן', יחד עם שותפו ליצירה השחקן שולי רנד.
הצילומים התרחשו בירושלים ובמרכז הארץ, בהשתתפות כאלף ניצבים ושחקן הוליוודי.
הסרט יעסוק גם הפעם במגזר החרדי ויהיה על עולם הבדחנות והשמחות במגזר החסידי.
גידי דר הוא אב לבן ושתי בנות.
דרמה 30 דקות (בהשתתפות שולי רנד ומשה איבגי).
עלילתי 90 דקות (בהשתתפות שולי רנד, רונית אלקבץ, איתן בלום) (פרס בפסטיבל לוקרנו).
דוקומנטרי, 50 דקות (פסטיבל ברלין, פסטיבל הקולנוע של ניו יורק).
סדרת מתח עלילתית (זוכת שני פרסי האקדמיה הישראלית לטלוויזיה).
סדרת מתח עלילתית (זוכת שלושה פרסי אופיר).
גידי קאניוק (נולד ב-11 בפברואר 1993) הוא כדורגלן ישראלי המשחק בעמדת הקשר בהפועל רמת גן.
קאניוק התחיל את הקריירה שלו בקבוצת הילדים של מכבי תל אביב ובגיל 14 עבר למחלקת הנוער של מכבי פתח תקווה.
ב-27 באוקטובר 2010 ערך את הופעת הבכורה שלו בקבוצה הבוגרת, כשנכנס כמחליף בניצחון 3–2 בדרבי מול הפועל פתח תקווה במסגרת גביע הטוטו.
ב-16 באפריל 2012 ערך את הופעת הבכורה שלו בליגת העל, בהפסד 0–1 להפועל באר שבע, ועד לסיום העונה הוא שותף בכל שאר המשחקים, אך קבוצתו ירדה לליגה הלאומית.
בעונת 2012/2013 הפך לשחקן מרכזי במועדון ועזר לה לעלות בחזרה לליגת העל, כאשר במקביל המשיך לשחק בקבוצת הנוער.
ב-18 בינואר 2014 הבקיע את שער הבכורה שלו בליגת העל, בתיקו 2–2 נגד בני יהודה תל אביב.
בשנת 2016 זכה עם הקבוצה בגביע הטוטו הרביעי שלה.
ב-11 ביולי 2017 חתם לשנתיים וחצי בפחטקור טשקנט מליגת העל האוזבקית.
ב-31 בינואר 2018 הועבר בהשאלה למכבי תל אביב וחתם עד סוף העונה, עם אופציה לרכישת כרטיסו.
ב-12 במרץ 2018 ערך את הופעת הבכורה שלו במועדון, כאשר נכנס כמחליף בניצחון 2–0 על קבוצת נעוריו מכבי פתח תקווה.
ב-21 במאי 2018 כבש את שערו היחיד במועדון, בניצחון 2–0 על בני יהודה במחזור האחרון של עונת 2017/2018.
ב-5 באוגוסט 2018 חזר למכבי פתח תקווה וחתם על חוזה בהשאלה לעונה אחת במועדון.
בעונת 2018/2019 כבש חמישה שערי ליגה, בנוסף לשמונה בישולים, אך בסופה ירדה מכבי פתח תקווה לליגה הלאומית.
ב-30 ביולי 2019 שוחרר רשמית מחוזהו בפחטקור.
ב-5 בספטמבר 2019 חתם בהפועל חיפה.
ב-16 בספטמבר כבש את שער הבכורה שלו בניצחון 2–0 על בית"ר ירושלים.
ב-20 ביולי 2020 חתם בבורי ראם יונייטד התאילנדית לשנתיים.
ב-26 בספטמבר, במשחק הבכורה שלו, כבש שער ניצחון ב-0–1 על סופאנבורי.
ב-19 בדצמבר 2020 עבר לנקהון רצ'סימה, גם היא מהליגה התאילנדית.
את הופעת הבכורה ערך ב-27 בדצמבר בניצחון קבוצתו 0–2 על ראיונג.
ב-13 באפריל 2021 חתם בצ'ון בורי התאילנדית.
ב-12 בספטמבר כבש שער בכורה בתיקו 3-3 נגד מואנג טונג.
ב-19 במאי 2022 חזר להפועל חיפה וחתם בה לשנתיים.
ב-3 ביולי 2023 חתם לעונה אחת בבית"ר ירושלים, אך ב-13 בספטמבר חתם בהפועל רמת גן מהליגה הלאומית, שהציעה לו את אחת המשכורות הגבוהות ביותר בליגה הלאומית.
גדעון (גידי) וייץ (נולד ב-19 במרץ 1975) הוא עיתונאי ישראלי, חתן פרס סוקולוב.
במהלך שנות עבודתו העיתונאית בלט בתחקירים שעשה בתחום השחיתות הציבורית, שזיכוהו באות אביר איכות השלטון.
וייץ הוא בנו של ההיסטוריון יחיעם ויץ, נכדו של פרופסור רענן ויץ ונינו של יוסף ויץ.
הוא קרוי על שם חברו של אביו, , בעל עיטור העוז שנהרג במלחמת יום הכיפורים.
ב-1994 החל את שירותו בצה"ל ככתב בשבועון "במחנה".
הוא הודח ממנו ב-1996 בשל ביקורת על הפרקליטות הצבאית.
לאחר שירותו הצבאי עבד במשך חמש שנים בעיתון "כל העיר".
ב-2002 עבר לעיתון "ידיעות אחרונות", הוא שימש תחקירן וכתב במוסף "7 ימים".
ב-2006 עבר לעיתון "הארץ", וב-2010 הקים את מחלקת התחקירים בעיתון ומונה לעמוד בראשה.
בשנת 2008 העיד כי בתקופה בה הועסק בעיתון "ידיעות אחרונות", נתקל בתופעה של עיכוב פרסום תחקירים על רקע אינטרסים של המו"ל או העורך.
ב-2011 יצר יחד עם הבמאי לוי זיני, המפיק מוש דנון ונדב עשהאל את הסרט הדוקומנטרי "א' תחסל אותם" על פרשת קו 300, ששודר בערוץ 10.
ב-2013 זכה באות אביר איכות השלטון על פועלו כעיתונאי ותחקירן למען מערכת ציבורית נקייה משחיתות.
ב-2015 זכה בפרס סוקולוב בתחום העיתונאות הכתובה.
באוקטובר 2015 העלה וייץ את הטענה כי משפחת נתניהו זוכה ליחס מועדף באתר וואלה, פרשה שהפכה לחלק מתיק 4000. ב-21 בנובמבר 2019, החליט היועץ המשפטי לממשלה אביחי מנדלבליט, כי נתניהו יואשם בשוחד, בכפוף לראיות שהוצגו בתיק 4000.
בדצמבר 2021 נעצר וייץ כששאל שוטרים בשעת אירוע לפשר מעשיהם, על אף שהזדהה כעיתונאי.
לאחר שעות אחדות שוחרר מבלי שנחקר.
לווייץ ולבת זוגו, הבמאית נטע שושני, בן משותף.
גידי (גדעון) יהושע (נולד ב-13 בספטמבר 1970) הוא עורך, במאי ואיש חינוך ישראלי.
גידי יהושע נולד וגדל בחיפה לרבקה (איקה) ולסופר אברהם ב.
אח לסיון ונחום ונכדו של המזרחן והסופר יעקב יהושע.
לאחר שירות צבא כלוחם ומפקד ביחידת מיתר, סיים תואר ראשון בפסיכולוגיה באוניברסיטת חיפה ולאחר מכן תואר ראשון בחוג לקולנוע וטלוויזיה באוניברסיטת תל אביב.
בוגר תואר שני במדעי המדינה מאוניברסיטת תל אביב.
בוגר מחזור כ"ב (2015) של התוכנית למנהיגות בבית ספר מנדל למנהיגות חינוכית
יהושע יצר וערך לאורך השנים תוכניות טלוויזיה רבות, בהן תוכניות תחקיר, תעודה, תרבות וסאטירה.
הוא שימש כעורך ראשי וכמנהל התוכן של חברות הפקה והיה שותף לפיתוח פורמטים מקוריים ישראל ומחוצה לה.
כמו כן ריכז יהושע קבוצות טלוויזיה קהילתית.
בין השנים 2005 ל-2010 היה העורך הראשי של שמיים הפקות (כיום ענני תקשורת).
מאז שנת 2010 הוא משמש כעורך הראשי של התוכנית זוכת פרסי האקדמיה "גלילאו" המשודרת בכאן חינוכית.
יהושע משמש כמרצה וחבר סגל במחלקה האקדמית לאומנות הקול והמסך במכללה האקדמית ספיר.
בשנת 2015 הקים יהושע את מחלקת הווידאו והמדיה במרכז לטכנולוגיה חינוכית, ועומד בראשה כיום.
בשנת 2022 החל לנהל את בית הספר כולנא יחד ביפו.
יהושע נשוי לשרון ואב לשלוש בנות.
התוכנית זכתה בפרס האקדמיה הישראלית לטלוויזיה (2016, 2017)Made in Israel2015עורך ובמאיאורלי וגיא2011עורך ראשימי רוצה להיות יהודי?!
- גיל קופטשעורך ראשיהתרחיש - ירון לונדוןעורך ראשיאין בעיה2009קרב סכינים2008המשמר האזרחי2007משחק מכור2006עורך ויוצר התוכנית (יחד עם ליאור שליין ואבי כהן)דרוש מנהיג2005שישי בגאון2003הראשון בבידור2001הפואטיקה של ההמונים1996עורך משנההשמן עם הסוני1994עורך משנה
כשחקן הופיע ב"זהירות, פורנו" (כוכבי מהדורה מוגבלת יוצאים לתעד סרט פורנו ישראלי) בתפקיד העורך הראשי של "המשמר האזרחי".
יהושע השתתף בשנת 2012 בסדרת הטלוויזיה "אתם שם בבית" שעסקה בתולדות הפריים טיים הישראלי ושודרה בערוץ 8.
בשנים 2000–2001 הגיש את הפינה "אב טרי" בתוכנית הטלוויזיה "לשבת לקום" בהנחיית אביגיל אריאלי.
התוכנית עסקה בחוויית ההורות וכללה פינות שונות בהגשת הורים ואנשי מקצוע מתחומים שונים ושודרה בערוץ 2.
גיה באר גורביץ' (נולדה ב-2 בדצמבר 1990) היא שחקנית, קומיקאית, סטנדאפיסטית, תסריטאית, יוצרת, מדבבת ומנחת טלוויזיה ישראלית.
זוכת פרס הטלוויזיה לילדים ונוער על תפקידה בסדרה "אבא מטפלת".
באר גורביץ נולדה וגדלה בקיבוץ געתון.
אביה היה מנצח תזמורת, שנפטר מסרטן העור כשהייתה בת 11. סבה היה אדריכל הקיבוצים מנחם באר ודודה הוא הרקדן והכוריאוגרף רמי באר.
למדה במגמות תיאטרון ומחול בבית ספר מנור-כברי שבקיבוץ כברי.
ב-2014 סיימה את לימודיה בבית הספר למשחק "בית צבי".
היא למדה גם ריקוד במרכז ביכורי העיתים.
בשנת 2016 פרצה לתודעה הציבורית כאשר יצרה עם בן זוגה, יוגב יפת, את סדרת היוטיוב "בנהאל".
הסדרה הציגה את בנהאל (בגילומה) ואליקים (יפת), שני ילדים המתגוררים בגבעה בהרי השומרון.
סדרת הרשת הפכה ללהיט ויראלי.
לפי באר גורביץ', אורח החיים והתנהגותו של בנהאל הושפעו מילדותה בקיבוץ והמשבר הנפשי שעברה לאחר פטירת אביה.
באותה שנה הופיעה בתוכנית "לילה טוב עם אסף הראל".
שנה אחר כך, השתתפה בעונתה השנייה של תוכנית הסאטירה "אנחנו במפה", וגילמה בסדרה "ויקי ואני" את ליטל קדישביץ.
בנוסף, גילמה את דמותה של קורל בסיטקום הנוער "אחותי קפצה כיתה", את דמותה של דריה ב"הכלום הגדול", ואת דמותה של בילי ב"המלון של פיני".
באותה שנה החלה גם להשתתף בתוכנית המערכונים "טלוויזיה מהעתיד" ששודרה ברשת.
בשנת 2018 החלה להשתתף בסדרה "צומת מילר", בתפקיד אנאלי שמיר, גיסתו הצרפתייה של אדיר.
גורביץ' השתתפה גם בעונתה השנייה של הקומדיה "האחיות המוצלחות שלי" ב-yes בתפקיד הקצינה צילי שמפקדת על הקצין רוני ושאר חיילי המפקדה.
כמו כן שיחקה בסדרה "להעיר את הדב".
ב-16 בינואר 2019 הצטרפה כשחקנית קבועה לצוות התוכנית "ארץ נהדרת".
היה זה בתוכנית השלישית של העונה ה-16. בספטמבר 2022 הופק, במסגרת התוכנית, קליפ פארודיה ובו חיקויים של הזמרות נונו, אנה זק ונועה קירל, כאשר גורביץ' בתפקיד קירל.
באר גורביץ' היא חברה קבועה באנסמבל הבידור "ציפורלה".
בנוסף, השתתפה בהצגות "קברט" בתיאטרון הקאמרי, "אלה גרוסמן" בבית לסין, "הסיפור של תמר" בתיאטרון חיפה, הצגת הילדים "גיבורה" בתיאטרון אורנה פורת לילדים ולנוער ובהפקה מחודשת של "ספר הג'ונגל" בבימויו של חנוך רוזן.
בפברואר 2019 דיבבה את כנרת בסדרת האנימציה הקומית "סוף הדרך" של תאגיד השידור "כאן".
בשנת 2020 החל שידורה של סדרת הילדים "אבא מטפלת", בה מגלמת גורביץ' את מיקי בתפקיד ראשי ב-6 עונות.
על תפקידה בסדרה זכתה בתחרות פרסי הטלוויזיה לילדים ולנוער.
בשנת 2023 השתתפה בתוכנית המציאות "רוקדים עם כוכבים", בה הגיעה למקום השני.
באוקטובר 2023 השתתפה בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל.
ב-2024 השתתפה בתוכנית "סיפורים מהכורסה" בערוץ "כאן 11".
באותה שנה השתתפה בתור פרזנטורית בפרסומת של "מילקי" יחד עם אילן פלד.
באותה שנה גם החלה לשחק בסדרת הטלוויזיה "הסוכן" בתפקיד שאני, לצד יובל סמו.
בשנת 2025 יצרה את סדרת הרשת "אואזיס במדבר" יחד עם בן זוגה.
הסדרה שודרה בתאגיד השידור כאן.
באר גורביץ' נשואה לשחקן והבמאי יוגב יפת.
+שנהפרויקטתפקידהערות2016–2017לילה טוב עם אסף הראלדמויות שונות2017אנחנו במפהעונה 2הכלום הגדולדריההמלון של פיניבילי2017–2018ויקי ואניליטל קדישביץאחותי קפצה כיתהקורלעונות 1–2טלוויזיה מהעתידדמויות שונות2 עונות2018האחיות המוצלחות שליציליעונה 2להעיר את הדבדפנה2018–2022צומת מילראנאלי שמיר2019סוף הדרךכנרתדיבוב2019–הווהארץ נהדרתדמויות שונותעונה 16–הווה2020–2023אבא מטפלתמיקי מינאז'תפקיד ראשי; 6 עונות2023רוקדים עם כוכביםעצמהתוכנית מציאות; מתמודדת; עונה 2; מקום שני2024סיפורים מהקופסא2024–הווההסוכןשאניתפקיד ראשי
באר גורביץ' משתתפת באנסאמבל ציפורלה וכן בהפקות של תיאטראות נוספים:
שנהפרויקטתפקידתיאטרוןבמאימחזאיהערותקברטתיאטרון הקאמריג'ון קאנדר ופרד אבמחזמראלה גרוסמןבית לסיןהסיפור של תמרתיאטרון חיפהגיבורהתיאטרון אורנה פורת לילדים ולנוערהצגת ילדיםספר הג'ונגלחנוך רוזן
שנהפרסקטגוריהפרויקטמועמדות2021פרסי הטלוויזיה לילדים ולנוערהשחקנית הטובה ביותר בסדרה קומיתאבא מטפלת2022פרסי נבחרי השנה של פרוגישחקנית אהובה בסדרת נוער
גיה קנצ'לי (בגאורגית: გია ყანჩელი; 10 באוגוסט 1935 – 2 באוקטובר 2019) היה מלחין גאורגי, שהתגורר משנת 1996 בבלגיה.
בימי השלטון הסובייטי בארצו הוכתר כאמן העם של ברית המועצות (1988) וזכה בפרס המדינה של ברית המועצות (1976).
קנצ'לי היה חתן פרס וולף לאמנות בשנת 2008.
גיה קנצ'לי נולד בטביליסי שבגאורגיה, אז ברפובליקה הסובייטית הפדרלית הסוציאליסטית עבר-הקווקז, חלק מברית המועצות, לאלכסנדר קנצ'לי, רופא במקצועו ולאשתו, אגנסה.
לכן ברוסית נהוג לקרוא לו "גיה אלכסנדרוביץ' קנצ'לי".
בילדותו הוא למד בבית ספר למוזיקה.
אחר כך נרשם ללימודי גאולוגיה באוניברסיטת טביליסי, אולם זמן קצר לאחר מכן, בשנת 1959, עבר ללמוד פסנתר והלחנה בקונסרבטוריון הממלכתי למוזיקה בעירו.
הוא למד שם עד שנת 1963 בכיתת ההלחנה של יונה טוסקיה.
לאחר מכן הוא עבד כמלחין עצמאי.
עוד כסטודנט יצר קנצ'לי גם שירי מוזיקה קלה – בסגנון פופ ושנסונים.
בשנים 1986-1967 הוא כתב שבע סימפוניות וזכה למוניטין כ"אוונגרדיסט".
השפה המוזיקלית ביצירות אלה כוללת על רקע של קטעי מנגינה איטית במודוסים מינוריים קטעים דיסקורדנטים ארוכים, מאופקים ומיוסרים לכלי מיתר.
רודיון שצ'דרין הגדיר את קנצ'לי "סגפן בעל מזג של מקסימליסט, הר געש מאופק"
חלק מיצירותיו בוצעו בבכורה עולמית בסיאטל או על ידי הפילהרמונית של ניו יורק בניצוחו של קורט מזור.
האופרה שלו "מוזיקה לחיים" הוצגה בטביליסי בשנת 1984. קנצ'לי נודע גם כמלחין של מוזיקה לסרטים ולהצגות תיאטרון, בין היתר לסרט "הרים כחולים או סיפור בלתי אפשרי" בבימוי אלדר שנגלאיה (1984), "נשיקת הדוב" בבימוי סרגיי בודרוב (2002), ולסרטים רבים של הבמאי גאורגי דאנליה.
החל משנת 1966 שיתף פעולה עם רוברט סטורואה, הבמאי הראשי של התיאטרון הלאומי רוסתוולי.
בשנת 1971 התמנה למנהל המוזיקלי של התיאטרון.
אחרי 1971 הלחין מוזיקה להצגה "מעגל הגיר הקווקזי" מאת ברטולט ברכט וב-1975 למחזה "ריצ'רד השלישי" מאת ויליאם שייקספיר (1979).
בשנים 1978-1971 לימד קנצ'לי הלחנה בקונסרבטוריון הממלכתי בטביליסי.
החל משנת 1979 כיהן כמזכיר איגוד הקומופוזיטורים של גאורגיה ובשנים 1989-1984 היה יושב הראש שלו.
בשנת 1976 זכה קנצ'לי בפרס הלאומי של גאורגיה הסובייטית עבור הסימפוניה הרביעית שלו.
היא בוצעה לאחר מכן בינואר 1978 בארצות הברית על ידי תזמורת פילדלפיה תחת שרביטו של יורי טמירקאנוב.
מאז יצירותיו זכו לביצועיהם של מבצעים ידועי שם כמו דניס ראסל דייוויס, ג'אנסוג קחידזה, גדעון קרמר, יורי בשמט, קים קשקשיאן, מסטיסלב רוסטרופוביץ', רביעיית קרונוס ואחרים.
החל משנת 1991, אחרי נפילת המשטר הקומוניסטי בארצו, התיישב קנצ'לי במערב אירופה: קודם בברלין, אחר כך החל מ-1995 באנטוורפן שבבלגיה, בה כיהן כמלחין הבית של התזמורת הסימפונית של אנטוורפן.
המוזיקה של קנצ'לי הייתה תכופות טונאלית מאוד, פשוטה, לפעמים אף מינימליסטית.
עם המלחינים שהשפיעו על כתיבתו נמנה בלה בארטוק.
בשנותיו האחונות מצבו הבריאותי הידרדר.
קנצ'לי נפטר בטביליסי ב-2 באוקטובר 2019 מאי ספיקת לב, אחרי שבחודשים האחרונים שהה בבית חולים.
הובא לקבורה בפנתאון דידובה בטביליסי.
קנצ'לי היה נשוי לליוליה ונולדו להם שני ילדים.
בעקבות הפעולות הצבאיות של רוסיה בגאורגיה ובאוקראינה זה מספר שנים נמנע קנצ'לי מלבקר בה.
ב-2015 הצהיר ש"מה שקורה עכשיו באוקראינה פוצע את לבי"
1972 – אמן מצטיין של גאורגיה הסובייטית
1976 – פרס המדינה למוזיקה של ברית המועצות – עבור הסימפוניה הרביעית "זכרו של מיקלאנג'לו"
1980 – אמן העם של גאורגיה הסובייטית
1981 – הפרס הממלכתי ע"ש שותא רוסתוולי של גאורגיה – על תרומתו להצגה "ריצ'רד השלישי"
1987 – פרס ניקה על מוזיקת קולנוע – על הפסקול של הסרט "קין-דזה-דזה!".
1988 – קיבל את התואר "אמן העם" של ברית המועצות
2008 – פרס וולף (ישראל) לאמנות המוזיקה אותו חלק עם המנצח קלאודיו אבאדו
עיטור מסדר הכבוד של גאורגיה
1974 – הסימפוניה מס.4 "לזכרו של מיכלאנג'לו"
1961 – חמישייה לכלי נשיפה
1992 – תפילות ערבית לרביעיית מיתרים ולפונוגרם – החלק ה-4 במחזור "חיים ללא חג מולד"
1994 – Magnum ignotum (הנעלם הגדול) לכלי נשיפה, קונטרבס ו 3 פונוגרמות
1994 – Having Wept בכייה לצ'לי סולו
1995 – Rag-Gidon-Time לכינורות ולפסנתר
1996 – Instead of a Tango (במקום טנגו) לכינורות, קונטרבס, פסנתר ובנדונאון
1996 – Time… and Again לכינורות ולפסנתר
1997 – L'istesso tempo (באותו המקצב) לרביעייה עם פסנתר
1997 – With a Smile for Slava (עם חיוך לסלאבה) לצ'לי ולפסנתר
2008 – Ninna Nanna (שיר ערש* לחלילים ולתזמורת כלי קשת
2010 – Chiaroscuro – אורצל – לרביעיית מיתרים
2013 – חמישיית כלי נשיפה.
Светлая печаль 1985-1984 (עצבות מוארת) לשני קולות ילדים, מקהלת ילדים ותזמורת גדולה
1991 – "תפילות יומיות" לקול של ילד, קלרינט ותזמורת קטנה
החלק ה-2 של המחזור "חיים ללא חג מולד"
1992 – תפילות ערבית ל 8 קולות קונטראלטו ולתזמורת קטנה – החלק ה-3 של המחזור " חיים ללא חג מולד"
1993 – תהלים כ"ג לסולנית סופרן ולתזמורת קטנה
1994-1993 – Exil (גלות) לסופרן, חלילי אלטו, כלי קשת וסינתיסייזר – החלק הראשון – גרסה קאמרית ליצירה קודמת
Caris Mere 1994 (בגאורגית:אחרי הרוח) לסופרן ולאלטו
1994 – Lament (קינה) – קונצ'רטו לזכרו של לואיג'י נונו לסופרן, כינורות ולתזמורת גדולה
1997-1996 – Diplipito (דיפליפיטו)- לקונטרטנור, צ'לי ולתזמורת קטנה
1999 – And Farewell Goes out Sighing… (ציטוט מ"טרוילוס וקרסידה" מאת שייקספיר) לקונטרטנור, לכינורות ולתזמורת גדולה
1999 – Styx (סטיקס) למקהלה מעורבת, לאלטו ולתזמורת; עובד למקהלה מעורבת, לכינורות ולתזמורת ב-2007
2001 – Don't Grieve (לא להתאבל) סוויטה קולית-סימפונית לבריטון ולתזמורת גדולה
2003 – Little Imber (אימבר הקטנה) – לקול גבר, מקהלת גברים, חלילים, אבוב, גיטרה, סינתיסייזר, כלי קשת ופונוגרם
2005 – Amao omi (מלחמה חסרת טעם) למקהלה מעורבת ולרביעיית סקסופונים
2008 – Lulling the Sun – לערש את השמש – למקהלה מעורבת ולכלי הקשה
2009 – Dixi (אמרתי) למקהלה מעורבת ולתזמורת גדולה
2013 – Angles of Sorrow (מלאכי הצער) למקהלת ילדים, כינורות, צ'לי ותזמורת קטנה
2017 – Deda Ena (שפת האם) למקהלת ילדים ולתזמורת
2011 – גיה קנצ'לי, חיים בצלילים (תיעודי)
2012 – מימינו סרט סובייטי סודי (תיעודי)
2012 – גאוגי דאנליה (תיעודי)
גיהנום בכלוב (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-16 בספטמבר 2018, באולם AT&T סנטר שבסן אנטוניו, טקסס.
האירוע היה האירוע העשירי בסדרת אירועי גיהנום בכלוב.
באירוע סאמרסלאם, רומן ריינס ניצח את ברוק לסנר וזכה באליפות האוניברסלית.
לפני שהקרב החל, זוכה מזוודת "כסף בבנק", ברון סטרומן הגיע לזירה והצהיר שלא משנה מי ינצח, בסוף הקרב הוא יפדה את המזוודה על המנצח, לאחר מכן הוא נשאר לצפות במהלך הקרב כשהוא עמד בחוץ.
סטרומן נבלם על ידי התקפותיו של לסנר במהלך הקרב, שמנע ממנו את היכולת לפדות את המזוודה בסוף הקרב; הסחת דעת זו איפשרה לריינס לנצח את לסנר ולזכות באליפות.
לילה לאחר מכן בתוכנית Raw, סטרומן שוב ניסה לפדות את המזוודה על ריינס לאחר קרב ההגנה המוצלח על התואר של האחרון נגד פין באלור, אך הוא נבלם על ידי דין אמברוז וסת' רולינס, שבאו לעזרת ריינס וביחד השלושה איחדו את קבוצת "המגן".
שבוע לאחר מכן, סטרומן התעמת עם ריינס והודיעו לו מראש שהוא יפדה את המזוודה עבור קרב ביניהם על האליפות האוניברסלית וסוג הקרב יהיה גיהנום בכלוב, כך שאמברוז ורולינס לא יוכלו להיכנס אל תחומי הכלוב ולהפריע.
ב-10 בספטמבר בתוכנית Raw, מיק פולי נבחר להיות השופט המיוחד לקרב זה.
ב-27 באוגוסט בתוכנית Raw, בליס הודיעה שהיא מממשת את הסעיף בחוזה לקרב החוזר והקרב ביניהן יערך באירוע זה.
ב-3 בספטמבר בתוכנית Raw, דולף זיגלר ודרו מקינטייר ניצחו את The B-Team (בו דאלאס וקורטיס אקסל) והפכו ל אלופי הזוגות החדשים של Raw.
שבוע לאחר מכן, נערך קרב חוזר בין הזוגות, ובו זיגלר ומקינטייר שמרו בהצלחה על חגורות האליפות.
באותו הערב, קרב בין זיגלר ומקינטייר לבין דין אמברוז וסת' רולינס נקבע לאירוע גיהנום בכלוב.
באירוע סאמרסלאם, המיז ניצח את דניאל בריאן הודות לעזרה מצד אשתו של המיז, מאריס אשר העבירה לו במהלך הקרב אגרופן מבלי שהשופט יראה זאת.
יומיים לאחר מכן בתוכנית סמאקדאון, המיז ומאריס לעגו על נאום הפרישה של בריאן מלפני שנתיים.
בריאן ואשתו, ברי בלה התעמתו מולם.
בריאן קרא למיז פחדן, משום שהוא רימה כדי לנצח ועוד אמר שהוא דיבר עם הג'נרל מנג'ר של התוכנית, פייג', שהודיעה על קיומו של קרב זוגות מעורב בין בריאן וברי לבין המיז ומאריס באירוע גיהנום בכלוב.
באירוע סאמרסלאם, סמואה ג'ו ניצח את אלוף ה-WWE, AJ סטיילס כתוצאה מפסילה לאחר שסטיילס הכה את ג'ו בעזרת כיסא, אך עקב פסילה זו, האליפות אינה החליפה ידיים וסטיילס נשאר האלוף.
יומיים לאחר מכן בתוכנית סמאקדאון, ג'ו המשיך לא לכבד את אשתו ובתו של סטיילס.
ב-24 באוגוסט, נקבע קרב חוזר בין השניים לאירוע גיהנום בכלוב.
ב-21 באוגוסט בתוכנית סמאקדאון, הניו דיי (קופי קינגסטון ואקסבייר וודס) ניצחו את הבלודג'ן בראדרס (לוק הארפר ורואן) בקרב ללא פסילות ובכך זכו באליפות הזוגות של סמאקדאון.
ב-26 באוגוסט, פייג' קבעה שני קרבות זוגות משולשים, כשהמנצחים בקרבות אלה יפגשו אחד את השני והמנצחים בקרב זה יתחרו נגד הניו דיי על אליפות הזוגות באירוע גיהנום בכלוב.
סזארו ושיימוס ניצחו בקרב הזוגות המשולש הראשון לאחר שגברו על לוק גאלוס וקארל אנדרסון והקולונוס (פרימו ואפיקו) ב-28 באוגוסט בתוכנית סמאקדאון.
קרב הזוגות המשולש השני היה בין האוסוס (ג'ימי אוסו וג'יי אוסו), רוסב ואיידן אינגליש ו-SAnitY (אריק יאנג, קיליאן דיין ו/או אלכסנדר וולף) ב-4 בספטמבר בתוכנית סמאקדאון, כשרוסב ואינגליש הם אלו שניצחו בקרב.
התוכנית שהתקיימה ב-11 בספטמבר קבעה שרוסב ואינגליש הם המועמדים לאליפות הזוגות של סמאקדאון לאחר שניצחו את סזארו ושיימוס.
באירוע באקלאש, ג'ף הארדי הגן בהצלחה על אליפות ארצות הברית נגד רנדי אורטון.
באירוע חוקי אקסטרים, לאחר שהארדי הפסיד את התואר לשינסקה נקאמורה, אורטון חזר ל-WWE ותקף את הארדי.
יומיים לאחר מכן בתוכנית סמאקדאון שנערכה ב-17 ביולי, הארדי התחרה בקרב החוזר מול נקאמורה, אך הקרב נגמר בפסילה לאחר שאורטון תקף את הארדי שוב.
שבוע לאחר מכן, אורטון פירט את מניע תקיפותיו על הארדי ואמר שהוא הרגיש חוסר כבוד כלפיו על ידי הקהל ושהוא שנא את הדרך בהם הם מעודדים מתאבקים כמו הארדי.
שבוע לאחר מכן, אורטון תקף פעם שלישית את הארדי לאחר סיוע מצידו של נקאמורה.
הארדי מימש את הסעיף בחוזה לקרב חוזר על האליפות באירוע סאמרסלאם, אך הוא לא הצליח לנצח את נקאמורה ולהשיב אליו את התואר.
לאחר הקרב, אורטון הגיע אל הזירה, אך כשהגיע להיכנס אליה הוא חזר בחזרה אל מאחורי הקלעים.
ב-21 באוגוסט בתוכנית סמאקדאון, אורטון והארדי התחרו אחד נגד השני בקרב שנגמר בפסילה לאחר שהארדי תקף את אורטון בעזרת מכה מתחת לחגורה.
לאחר מכן, הארדי המשיך לתקוף את אורטון ברחבי האולם עד שהוא ביצע את מהלך הסיום שלו, ה"סוונטון בומב" על אורטון מיציע האוהדים על שולחן שעליו היה מונח אורטון.
שבוע לאחר מכן, הארדי איתגר את אורטון לקרב גיהנום בכלוב, אתגר שאליו אורטון נענה בחיוב.
לאחר הקרב, לינץ' תקפה את פלייר.
קרב ביניהן על האליפות נקבע לאירוע גיהנום בכלוב.
+ אישיויות אחרות על המסך תפקיד: שם:צוות השידור באנגליתמייקל קול (Raw)קורי גרייבס (כל הקרבות)רנה יאנג (Raw)טום פיליפס (סמאקדאון)ביירון סקסטון (סמאקדאון)צוות השידור בספרדיתקרלוס קבררהמרסלו רודריגזצוות השידור בגרמניתקרסטן שייפרקלווין קניכרוזיםגרג המילטון (205 לייב/סמאקדאון)ג'וג'ו (Raw)שופטיםדנילו אנפיביוג'ייסון איירסשון בנטדן אנגלרמיק פוליריאן טראןרוד זאפאטהמראיינותצ'ארלי קארוסוקיילה ברקסטוןפאנל לפני האירועג'ונתן קואצ'מןפייג'בוקר טיפיטר רוזנברגדייוויד אוטונגה
במהלך המופע המקדים, נציגי קבוצת הניו דיי, ביג אי וקופי קינגסטון, שלוו לקרב על ידי אקסבייר וודס הגנו על אליפות הזוגות של סמאקדאון נגד רוסב דיי (רוסב ואיידן אינגליש, שלוו על ידי לאנה).
סיום הקרב התנהל כך שקינגסטון ביצע את מהלך הסיום שלו, "צרה בגן עדן" על אינגליש, הצמיד אותו לניצחון ובכך הניו דיי שמרו על חגורות האליפות.
האירוע עצמו נפתח בקרב גיהנום בכלוב בין ג'ף הארדי לבין רנדי אורטון.
במהלך הקרב, אורטון הכניס מברג אל תוך התנוך של הארדי והחל לסובב אותו לכל עבר.
הארדי הצליח לחמוק מכך אחרי זמן מה לאחר מכה מתחת לחגורה.
הארדי הצליח לבצע על אורטון את מהלך הטוויסט אוף פייט, ולאחר מכן הניח כיסא על החזה שלו כדי לבצע את מהלך הסיום שלו מהחבל העליון, הסוונטון בומב, כל זה ללא הצלחה.
הקרב הסתיים לאחר שהארדי טיפס על סולם, התנדנד על תקרת הכלוב ובמהלך התנדנדות זו, הארדי ניסה לנחות על אורטון שהיה מונח על שולחן.
אורטון הצליח לזוז ברגע האחרון והארדי הוא זה שספג את המכה ונפל על השולחן.
השופט ניסה לקרוא לצוות הרפואי לאחר מהלך זה, אך אורטון התווכח עם השופט שיעשה את העבודה שלו ויספור את ספירת השלוש.
אורטון הצמיד את הארדי וניצח בקרב.
לאחר הקרב, הצוות הרפואי פינה את הארדי באלונקה.
בקרב השני, שארלוט פלייר הגנה על אליפות הנשים של סמאקדאון נגד בקי לינץ'.
סיום הקרב התנהל כך ששארלוט ניסתה לבצע את מהלך הספיר, אך לינץ' הצליחה להפוך את מהלך זה להצמדה.
לינץ' הצליחה להצמיד את כתפיה של שארלוט לספירת שלוש ולזכות באליפות זו בפעם השנייה.
לאחר הקרב, שארלוט ניסתה ללחוץ את ידה של לינץ' כאות כבוד, אך לינץ' סירבה לכך והניפה את חגורת האליפות בפניה של שארלוט.
הקרב שבא לאחר מכן היה קרב הגנה על אליפות הזוגות של Raw בין האלופים, דולף זיגלר ודרו מקינטייר לבין הטוענים לכתר, סת' רולינס ודין אמברוז.
הקרב הסתיים לאחר שרולינס הרים את זיגלר בסופלקס לאחר ביצוע מהלך ה-Falcon Arrow, אך בעוד שרולינס הרים את זיגלר, מקינטייר הצליח לבצע את מהלך ה-Claymore על רולינס, וזיגלר נפל על רולינס, מה שאיפשר את ההצמדה לספירת שלוש, ובכך זיגלר ומקינטייר שמרו על חגורות האליפות.
מאוחר יותר, AJ סטיילס הגן על אליפות ה-WWE נגד סמואה ג'ו.
רגעי הסיום כללו את סטיילס שניסה לבצע את מהלך הספרינגבורד, רק בשביל שג'ו הצליח לחמוק מכך ולבצע את מהלך הקוקינה קלאץ'.
סטיילס הצליח להפוך את מהלך הכנעה זה להצמדה, אבל בזמן ההצמדה, המצלמות לאחר הקרב הראו שסטיילס בעצם נכנע.
השופט לא ראה זאת ופסק שההצמדה של סטיילס היא זאת שקבעה ובכך תוצאת הקרב השנויה במחלוקת קבעה שסטיילס שמר על האליפות.
לאחר הקרב, ג'ו הזועם תקף את סטיילס, אך האחרון הצליח לנצל זאת לטובתו.
אז, דניאל בריאן וברי בלה התחרו נגד המיז ומאריס בקרב זוגות מעורב.
מאריס הצמידה את ברי לניצחון תוך כדי שהיא אחזה במכנס שלה.
בקרב הלפני האחרון, רונדה ראוזי (שלוותה לקרב על ידי נטליה) הגנה על אליפות הנשים של Raw נגד אלכסה בליס (שלוותה לקרב על ידי אלישיה פוקס ומיקי ג'יימס).
ראוזי הצליחה לנצח ולשמור על התואר כתוצאה מהכנעה בשל נעילת בריח.
בקרב המרכזי, רומן ריינס הגן על האליפות האוניברסלית נגד ברון סטרומן בקרב גיהנום בכלוב, כשמיק פולי שימש כשופט המיוחד של הקרב.
קרב זה היה קרב פדיית מזוודת "כסף בבנק" בעבור קרב על התואר.
בתחילתו של הקרב, סטרומן תקף את ריינס בעזרת מדרגות הפלדה ולאחר מכן ביצע את מהלך הסיום שלו על ריינס, הראנינג פאוורסלאם, אך ריינס הצליח לצאת מההצמדה שבאה לאחר מכן.
ריינס ביצע את הספיר על סטרומן תוך כדי שהמהלך מבוצע על שולחן שעמד בפינת הזירה.
מאוחר יותר בקרב, דולף זיגלר ודרו מקינטייר ניסו להתערב בקרב, אך חבריו של ריינס לקבוצת "המגן", דין אמברוז וסת' רולינס הגיעו ועצרו את תוכניותיהם של זיגלר ומקינטייר.
על גג הכלוב, זיגלר ביצע סופרקיק על רולינס.
אמברוז עלה כדי לעזור לרולינס תוך כדי שהוא טיפס עם מקל במבוק על גבו.
אמברוז החל לתקוף את מקינטייר וזיגלר בעזרת מקל זה.
כשזיגלר ניסה לרדת למטה מגג הכלוב, רולינס מנע ממנו לעשות זאת, והשניים נמצאו תלויים על דופן הכלוב באמצע הגובה.
רולינס וזיגלר תקפו אחד את השני בו זמנית ונפלו יחדיו מגובה זה אל תוך שני שולחנות השדרנים.
סיום הקרב התנהל כך שברוק לסנר ופול היימן ערכו חזרה מפתיעה.
לסנר בעט בדלת הכלוב שהייתה נעולה ובעיטה זו הצליחה לגרום לדלת לצאת ממקומה, בזמן זה, היימן ריסס גז פלפל בפרצופו של פולי.
לאחר מכן, לסנר תקף את סטרומן וריינס בעזרת שאריות של השולחן שנשבר קודם לכן, ומיד אחר כך ביצע על שניהם את מהלך הסיום שלו, ה-F5. השופט המשני הגיע לזירה ופסק שריינס וסטרומן לא יכולים להמשיך בקרב, מה שגרם לקרב להסתיים ללא הכרעה, ומשום כך ריינס שמר על התואר.
סטרומן הפך למתאבק הרביעי בהיסטוריה שכשל בניסיונו בפדיית מזוודת "כסף בבנק", והוא הראשון שכשל כתוצאה מפסיקה של אי הכרעה.
גידורה, המפלצת התלת-ראשית (ביפנית: 三大怪獣 地球最大の決戦; באנגלית: Ghidorah, the Three-Headed Monster) הוא סרט מפלצות ואסונות יפני ואירוע קרוס-אובר, בבימויו של אישירו הונדה.
הסרט יצא לאור ביפן ב-20 בדצמבר 1964. זהו הסרט החמישי בסדרת סרטי גודזילה מסרטי שוהה.
זהו הסרט הראשון של גודזילה ורודן בו הם הוצגו כגיבורים וגם כסרט הסולו של האנטגוניסט הראשי בסדרת סרטי גודזילה, קינג גידורה.
בתחילת הסרט, מספר עב"מולוגים נמצאים בבניין ומחפשים עב"מים בשמיים.
לפתע, אחד מהם מזהה מטאוריט אימתני הנוחת בשממה שבעמק.
פרופסור מוראי (הירושי קואיזומי), יחד עם צוות המדענים שלו, מגיע לחקור את המטאוריט.
במקביל הבלש שינדו (יוסוקה נאטסוקי), שוטר צעיר מהמשטרה, מתחייב לשמור על הנסיכה סלינה במהלך ביקורה ביפן.
לאחר מכן, גורם לא מזוהה שולט על התודעה של הנסיכה סלינה (אקיקו ואקבאיאשי) ואומר לה לקפוץ מהמטוס.
המטוס מושמד בדרך ומתברר כי דודה של סלינה (שין אוטומו) אחראי לפיצוץ המטוס.
להפתעתו של שינדו, הנסיכה מתגלה בחיים אך טוענת שהיא מכוכב נוגה.
היא מנבאת לכל האנשים ביפן אסונות אך הם לא מאמינים לה.
מסתבר שהוא חי, הוא יוצא מהר אסו.
לאחר מכן, היא חוזה בגודזילה, היוצא מהים, מתחיל במסע ההרס שלו ונלחם מול רודן.
הדוד של סלינה מגלה כי אחייניתו עדיין בחיים ושולח את המתנקש הטוב ביותר שלו, מאלמס (חייה איטו), ליפן כדי לרצוח אותה ולגנוב את צמיד הזהב.
מאלמס ועוזריו נעצרים על ידי שינדו, שהוזהר על ידי השוביג'ין (אמי ויומי איטו), בעת שהיו ביפן והשתתפו בתוכנית טלוויזיה.
השוביג'ין היו אמורים לחזור לאינדאנט איילנד על הספינה, אך הם בחרו שלא לחזור לאחר ששמעו את נבואתה של סלינה שגודזילה יטביע את הספינה.
ניסיון נוסף של המתנקשים נכשל כאשר גודזילה ורודן תוקפים את העיר ובאים לדו-קרב חוזר, דבר המאלץ את כולם לברוח.
משוכנע כי סלינה מטורפת, שינדו לוקח את הנסיכה לפסיכיאטר ידוע, ד"ר טסוקאמוטו (טקאשי שימורה), בתקווה לרפא את נפשה.
טסוקאמוטו אינו משוכנע שהיא מטורפת, הוא מסכים עימה שהיא אכן נשלטת על ידי ישות מכוכב נוגה.
לבסוף, היא חוזה לשניים את נבואתה המכריעה: קינג גידורה, מעין דרקון תלת-ראשי חוצני עצום שהשמיד כליל את הציוויליזציה של נוגה, יעשה זאת גם לציוויליזצית כדור הארץ.
לאחר מכן, פרופסור מוראי ועמיתיו, הנמצאים באתר ההתרסקות של המטאוריט, מגלים כי המטאוריט למעשה משמש כ"ביצה" לקינג גידורה.
קינג גידורה יוצא ומתחיל לזרוע הרס וחורבן.
כדי להילחם בשלוש המפלצות, הממשלה היפנית מבקשת את השוביג'ין להזעיק את מות'רה.
מות'רה מנסה לשכנע את גודזילה ורודן להפסיק להתקוטט אחד נגד השני ולהילחם מול קינג גידורה אך שניהם מסרבים.
גודזילה אומר שבני האדם תמיד פגעו בו וברודן, ולכן אין שום סיבה להציל אותם.
למרות שמות'רה אומרת כי כדור הארץ שייך גם להם וכי חובתם להגן עליו, גודזילה ורודן עדיין מסרבים לסלוח אחד לשני, ומעוניינים להמשיך במאבק שלהם.
מות'רה מתייאשת ומחליטה ללכת להילחם מול קינג גידורה לבד.
באורח פלא, גודזילה ורודן משנים את דעתם ונלחמים יחד בגידורה, לצד מות'רה.
בזמן ששלושת מפלצות-הענק נלחמות בגידורה, שינדו בא להגן על סלינה, אך מאלמס ועוזריו מגיעים לבית החולים הפסיכיאטרי של טסוקאמוטו, ושינדו, טסוקאמוטו וסלינה בורחים להרים.
המתנקשים נוסעים כדי להרוג את סלינה, אבל פיצוץ עז שמתרחש על ידי גידורה קובר את מכוניתם במפולת סלעים קטלנית.
רק מאלמס נותר בחיים והוא עוקב אחרי השלושה ומצליח לעלף את סלינה.
סלינה מגלה שהיא השתחררה וכי הישות החוצנית אינה שולטת בה עוד.
שינדו רואה את סלינה חסרת האונים ונחלץ לעזרתה, אך נפצע קשות.
מאלמס עומד להרוג את השניים, אך נהרג בעצמו ממפולת סלעים נוספת.
כשהסתבר ששלושתם שורדים, הם מתאספים במרחק בטוח כדי לראות את הקרב בין מפלצות כדור הארץ לגידורה.
אחרי זמן קצר, שלושת המפלצות מתאמות ביניהם התקפה: גודזילה תופס את 2 הזנבות של גידורה בעוד מות'רה, שרוכבת על גבו של רודן, יורקת קורי עכביש על גידורה עם המשי שלה.
לבסוף, גודזילה זורק את גידורה מן הצוק וזורק עליו סלעי ענק.
קינג גידורה המושפל, חוזר אל החלל החיצון וגודזילה שואג שאגת ניצחון.
גודזילה ורודן נפרדים ממות'רה והשוביג'ין, סלינה, שהתאהבה בשינדו, נאלצת להיפרד ממנו כשהיא פוגשת את שומרי הראש שלה בשדה התעופה והם חוזרים הביתה.
יוסוקה נאטסוקי – הבלש שינדו, שוטר צעיר, בשנות ה-20 לחייו.
מתאהב בסלינה לאחר שהקריב את חייו כדי להציל את חייה.
טקאשי שימורה – ד"ר טסוקאמוטו, פסיכיאטר בכיר ומוערך.
מסביר לשינדו שסלינה אכן נשלטת על ידי ישות חוצנית.
אקיקו וואקאביאשי – הנסיכה סלינה, נסיכה צעירה, בשנות ה-20 לחייה.
מתאהבת בשינדו לאחר שהקריב את חייו כדי להציל את חייה.
הירושי קואיזומי – פרופסור מוראי, מדען מוערך.
מגלה כי המטאוריט אותו חקר למעשה ביצה לקינג גידורה.
שין אוטומו – דודה של סלינה, הדוד של סלינה.
מתברר כי הוא מתעב את אחייניתו, סלינה, ומעוניין להתנקש בחייה.
חייה איטו – מאלמס, המתנקש המיומן ביותר של דודה של סלינה.
אמי וימי איטו – השוביג'ין, זוג תאומות מות'רות, המסוגלות לתקשר עם מות'רה.
קינג גידורה, דרקון חוצני תלת-ראשי עצום שהשמיד כליל את הציוויליזציה על נוגה, וכעת בא לכדור הארץ במטרה זו.
גודזילה, זוחל פרהיסטורי ענק המתעב את רודן, אך מתחבר עליו נפשית בקרב המכריע.
רודן, פטרנודון ענק המתעב את גודזילה, אך מתחבר עליו נפשית בקרב המכריע.
מות'רה, זחל אמיתי גדול ממין נקבה.
גיהנום בכלוב (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-6 באוקטובר 2019, באולם גולדן ואן סנטר שבסקרמנטו, קליפורניה.
האירוע היה האירוע ה-11 בסדרת אירועי גיהנום בכלוב.
בקרב המרכזי, שהיה קרב גיהנום בכלוב על האליפות האוניברסלית, סת' רולינס ו"השד" בריי וויאט נאבקו ביניהם בקרב שהסתיים ללא הכרעה.
בקרב גיהנום בכלוב אחר שפתח את האירוע, בקי לינץ' ניצחה את סשה בנקס בהכנעה ושמרה על אליפות הנשים של Raw.
עוד ברשימת הקרבות, דניאל בריאן ורומן ריינס ניצחו את אריק רואן ולוק הארפר בקרב טורנדו זוגות, ושארלוט פלייר ניצחה את ביילי בהכנעה וזכתה באליפות הנשים של סמאקדאון בפעם החמישית בקריירה שלה (זכייה עשירית שלה באליפויות הנשים השונות של הרוסטר הראשי).
האירוע קיבל ביקורות שליליות בקרב המבקרים והצופים, כשהסיומת של הקרב המרכזי עמד בראש ביקורות אלה.
המבקרים ציינו שמה שייזכר מהאירוע הוא הסוף הנורא לקרב המרכזי אשר נבע מהחלטה שגויה של צוות הכתיבה של ה-WWE.
באירוע התנגשות של אלופים, סת' רולינס הגן בהצלחה על האליפות האוניברסלית נגד ברון סטרומן.
לאחר הקרב, כשרולינס עמד על רמפת הכניסה לאולם, "השד" בריי וויאט הגיע ותקף את רולינס בעזרת מהלכי "האחות אביגיל" והמנדיבל קלאו.
לילה לאחר מכן בתוכנית Raw, רולינס התייחס לתקיפה של וויאט באירוע ואמר שהוא יגן על האליפות האוניברסלית נגדו בקרב גיהנום בכלוב באירוע גיהנום בכלוב.
באירוע התנגשות של אלופים, הקרב בין בקי לינץ' לסשה בנקס על אליפות הנשים של Raw הסתיים בפסילה לטובת בנקס.
לעומת זאת, לינץ' הצליחה לשמור על התואר, משום שחגורת אליפות לא יכולה להחליף ידיים בניצחון שבא כתוצאה מפסילה.
לילה לאחר מכן בתוכנית Raw, בנקס איתגרה את לינץ' לקרב חוזר באירוע גיהנום בכלוב.
מאוחר יותר, לינץ' נענתה לאתגר בחיוב כשאמרה שהקרב ביניהן באירוע יהיה קרב גיהנום בכלוב.
עוד לפני האירוע התנגשות של אלופים, אריק רואן תקף מאחורי הקלעים את רומן ריינס ושיקר על כך, מה שהוביל לסיום החברות בינו ודניאל בריאן.
באירוע התנגשות של אלופים, רואן ניצח את ריינס בקרב ללא פסילות הודות ללוק הארפר אשר ביצע את חזרתו לארגון, מה שגרם לציוות מחודש של רואן והארפר כצמד.
יומיים לאחר מכן בתוכנית סמאקדאון, רואן הסביר שהוא תקף את ריינס כדי להפחיד אותו ובנוסף להראות שריינס הוא לא דמות דומיננטית כל כך כמו שהוא מצטייר להיות.
בנוסף לכך, הוא אמר שלאורך הזמן הארגון העלים עין ממנו, לא העריך אותו נכון ולא כיבד אותו ושהוא לא שווה לדניאל בריאן, אלא יותר טוב ממנו.
מאוחר יותר, בריאן אמר שלא משנה לאיזה כיוון הדמות שלו פנתה, לטובה או לרעה, הוא בעצמו לעולם לא שיקר.
עוד אמר שהוא החשיב את רואן לחבר שלו השווה לו.
בריאן נקטע על ידי רואן והותקף מאחור על ידי לוק הארפר.
ריינס הגיע כדי להיחלץ לעזרתו של בריאן, אך רואן והארפר הציגו עליונות מוחלטת עליו ועל בריאן.
שבוע לאחר מכן, רואן ניצח את בריאן ולאחר הקרב, הארפר ורואן תקפו את בריאן.
ריינס הגיע שוב לעזרה, כשהפעם השניים הצליחו להתגבר על רואן והארפר.
לאחר מכן, בריאן וריינס איתגרו את רואן והארפר לקרב זוגות באירוע גיהנום בכלוב, שכתוצאה מכך הפך רשמי.
ב-4 באוקטובר במסגרת הפרק לחגיגות ה-20 של סמאקדאון, ריינס ניצח את רואן בקרב חוטבי עצים ובריאן לחץ את ידו של ריינס בתור כבוד הדדי ביניהם.
ביום האירוע, הקרב בין הזוגות הפך לקרב טורנדו זוגות.
באירוע התנגשות של אלופים, ביילי ניצחה את שארלוט פלייר באופן שערורייתי, כשהטיחה את פניה של האחרונה אל תוך פינת הזירה החשופה וכתוצאה מכך הצליחה להגן בהצלחה על אליפות הנשים של סמאקדאון.
הפיוד ביניהן המשיך לפרקים הבאים של התוכניות Raw וסמאקדאון, לצד הפיוד שהתנהל בין סשה בנקס לאלופת הנשים של Raw, בקי לינץ'.
ב-4 באוקטובר במסגרת הפרק לחגיגות ה-20 של סמאקדאון, פלייר ולינץ' חברו האחת לשנייה נגד ביילי ובנקס, בקרב זוגות שבו פלייר הכניעה את ביילי עקב מהלך ההכנעה שלה, הפיגר אייט לג לוק.
בעקבות ניצחונן, פלייר השיגה לעצמה קרב חוזר על אליפות הנשים של סמאקדאון נגד ביילי באירוע גיהנום בכלוב.
בגמר מלך הזירה, שנערך ב-16 בספטמבר בתוכנית Raw, ברון קורבין ניצח את צ'אד גייבל וכתוצאה מכך זכה בטורניר מלך הזירה ולאחר מכן שינה את שם הבמה שלו למלך קורבין.
לילה לאחר מכן בתוכנית סמאקדאון, לאחר שקורבין העליב את גייבל, האחרון תקף את קורבין.
קרב חוזר בין השניים נקבע ל-23 בספטמבר בתוכנית Raw, כשהוא נגמר בפסילה לאחר שקורבין תקף את גייבל בעזרת השרביט שלו.
לאחר מכן, קרב נוסף בין השניים נקבע לאירוע גיהנום בכלוב.
ב-16 בספטמבר בתוכנית Raw, קבוצת ה-O.C.
(אלוף ארצות הברית AJ סטיילס, לוק גאלוס וקארל אנדרסון) ניצחו את סדריק אלכסנדר וה-Viking Raiders (אריק ואיבר) בקרב שלושה נגד שלושה.
לאחר הקרב, הם תקפו את אלכסנדר וה-Viking Raiders.
שבוע לאחר מכן, ה-Viking Raiders ניצחו את גאלוס ואנדרסון בקרב זוגות.
ב-6 באוקטובר, נקבע קרב שבו ה-Viking Raiders ושותף נוסף לבחירתם יתחרו נגד כל חברי קבוצת ה-O.C.
ביום האירוע, נקבע שאלכסה בליס וניקי קרוס יגנו באירוע על אליפות זוגות הנשים של ה-WWE נגד הקבוקי ווריורס (אסקה וקיירי סיין), שאותן הדיחו בקרב הדחות זוגות מרובע כדי לזכות בחגורות האליפות בחודש אוגוסט.
לאחר שבועות שניהלו ביניהן פיוד, קרב בין נטליה ללייסי אוואנס נקבע למופע המקדים של האירוע גיהנום בכלוב.
+ אישיויות אחרות על המסך תפקיד: שם:צוות השידור באנגליתויק ג'וסף (Raw)ג'רי לולר (Raw)דיו מדין (Raw)מייקל קול (סמאקדאון)קורי גרייבס (סמאקדאון)צוות השידור בספרדיתקרלוס קבררהמרסלו רודריגזצוות השידור בגרמניתקרסטן שייפרטים הייברקלווין קניכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסשון בנטג'ון קוןדן אנגלרדריק מוראדי אורנגוריאן טראןרוד זאפאטהמראיינותצ'ארלי קארוסוקיילה ברקסטוןשרה שרייברפאנל לפני האירועג'ונתן קואצ'מןצ'ארלי קארוסוסם רוברטסבוקר טי
המופע המקדים הכיל קרב אחד בודד, ובו נטליה התחרתה נגד לייסי אוואנס.
בסיום, אוואנס פספסה את מהלך המונסולט ולאחר מכן הוכרחה להיכנע עקב מהלך ההכנעה של נטליה, השארפשוטר.
כתוצאה מכך, נטליה ניצחה בקרב.
עוד במופע המקדים, רנדי אורטון ועלי התעמתו ביניהם, מה שהוביל לכך שעלי איתגר את אורטון לקרב באירוע עצמו.
האירוע עצמו נפתח בקרב שבו בקי לינץ' הגנה על אליפות הנשים של Raw נגד סשה בנקס בקרב גיהנום בכלוב.
בסיום, בנקס זרקה מספר רב של כיסאות אל תוך הזירה וניסתה לבצע על לינץ' את מהלך המטאורה, ששכבה על גבי הכיסאות האלו.
לינץ' הצליחה לנטרל את תוכניותיה של בנקס ולבצע עליה בתגובה את מהלך האקספלודר סופלקס מהחבל העליון אל תוך ערימת הכיסאות.
לאחר מכן, לינץ' הכריחה את בנקס להיכנע למהלך ההכנעה שלה, ה-Dis-arm-her, ובכך היא רשמה הגנה מוצלחת על התואר.
אז, דניאל בריאן ורומן ריינס התחרו נגד אריק רואן ולוק הארפר בקרב טורנדו זוגות (קרב שבו כל מתאבק מתוך הצמד יכול להשיג את ההכרעה בקרב על אחד ממתאבקי הצמד האחר).
בסיום, לאחר שהארפר ורואן שלטו ברוב הקרב, בריאן ביצע על הארפר את מהלך הברך הגבוהה, ולאחר מכן ריינס ביצע עליו את מהלכי "אגרוף הסופרמן" והספיר כדי להשיג את הניצחון בקרב.
לאחר הקרב, ריינס ניסה ללחוץ את ידו של בריאן כאות כבוד.
בתגובה, בריאן סירב והתעקש לקבל ממנו חיבוק, שלבסוף לאחר קריאות הקהל, יצא לפועל.
בקרב שבא לאחר מכן, רנדי אורטון התחרה נגד עלי.
בסיום, אורטון ביצע על עלי את מהלך הסיום שלו, ה-RKO, כדי לנצח בקרב.
בקרב הרביעי, אלכסה בליס וניקי קרוס הגנו על אליפות זוגות הנשים של ה-WWE נגד הקבוקי ווריורס (אסקה וקיירי סיין).
סיום הקרב התנהל כך שסיין הסיחה את דעתה של בליס מחוץ לזירה, בזמן שבתוך הזירה אסקה ירקה את התרסיס הירוק בפניה של קרוס, ולאחר מכן הצמידה אותה לניצחון, שהקנה לה ולסיין זכייה באליפות זוגות הנשים של ה-WWE.
(אלוף ארצות הברית AJ סטיילס, לוק גאלוס וקארל אנדרסון) התחרו בקרב שלושה נגד שלושה נגד ה-Viking Raiders (אריק ואיבר) ושותף נוסף לבחירתם, שלבסוף התגלה כברון סטרומן.
בסיום, לאחר שסטרומן הציג עליונות מוחלטת על קבוצת ה-O.C., השלושה תקפו יחדיו את סטרומן ולבסוף גרמו לעצמם להיפסל.
כתוצאה מכך, ה-Viking Raiders וסטרומן ניצחו בקרב כתוצאה מפסילה.
בקטע מאחורי הקלעים, טמינה (בהופעה הראשונה שלה מאז רסלמניה 35) הצמידה את כרמלה וזכתה באליפות 24/7 של ה-WWE.
אז, המלך קורבין התחרה נגד צ'אד גייבל.
סיום הקרב התנהל כך שקורבין ניסה להשתמש בשרביט שלו כדי לתקוף את גייבל, שבתגובה התחמק מכך וביצע במקום הצמדה מוצלחת אשר העניקה לו את הניצחון בקרב.
לאחר מכן, אלופת 24/7 החדשה, טמינה, הגיעה אל אזור שולחנות השדרנים הבינלאומיים.
במהלך מאבק בין מתאבק העבר היפני ופרשן ההווה, פונאקי, ל-R-טרות', כרמלה ביצעה על טמינה את מהלך הסופרקיק ולאחר מכן אמרה לטרות' להצמיד אותה.
האחרון אכן עשה זאת והפך לאלוף 24/7 בפעם ה-20 בקריירה שלו.
בקרב הלפני אחרון, ביילי הגנה על אליפות הנשים של סמאקדאון נגד שארלוט פלייר.
בסיום, פלייר הכריחה את ביילי להיכנע למהלך ההכנעה שלה, הפיגר אייט לג לוק, שכתוצאה מכך הפכה לאלופת הנשים של סמאקדאון בפעם החמישית בקריירה שלה (לצד זכייה עשירית שלה באליפויות הנשים השונות של הרוסטר הראשי).
בקרב המרכזי, סת' רולינס הגן על האליפות האוניברסלית נגד "השד" בריי וויאט בקרב גיהנום בכלוב.
במהלך הקרב, רולינס ביצע על וויאט אחת-עשרה פעמים את מהלך הסיום שלו, הסטומפ, בנוסף למהלך הפדיגרי, אך האחרון הצליח לצאת מכל ניסיון הצמדה שבא לאחר המהלך בספירת שנייה אחת בלבד, חוץ מבמהלך האחרון שאחריו הוא יצא מניסיון ההצמדה בספירת שתיים.
וויאט השתמש בפטיש עץ גדול ובמהלך "האחות אביגיל", אך ניסיון ההצמדה שבא לאחר מכן לא היה מוצלח.
מנגד, רולינס השתמש בכיסא, סולם ובארגז כלים על ראשו של וויאט.
בזמן שוויאט היה קבור מתחת לחפצים האלה, רולינס הוציא פטיש, אך השופט הפציר בו לא להשתמש בחפץ זה.
לבסוף, רולינס השתמש בפטיש והטיח אותו על ראשו של וויאט, ולאחר מכן השופט קרא להפסיק את הקרב מבלי שתושג הכרעה בקרב.
לאחר שהכלוב הורם, פרמדיקים הגיעו לטפל בוויאט, שלפתע קם ותקף את רולינס בעזרת מהלך המנדיבל קלאו.
מחוץ לזירה, וויאט ביצע על רולינס פעמיים את מהלך "האחות אביגיל", כשהאחרון מביניהם היה על הרצפה החשופה.
לאחר מכן, הוא ביצע פעם נוספת את מהלך המנדיבל קלאו, כשדם מפיו של רולינס טפטף על הרצפה.
האירוע קיבל ביקורות שליליות בקרב המבקרים והצופים, כשהקרב המרכזי עמד בראש ביקורות אלה.
ברשתות החברתיות, האירוע הפך לטרנד מהסיבות השגויות ביותר, כשמעריצי הארגון יצרו תמונות קומיות לגבי הסוף התמוה של הקרב המרכזי.
לפי דייב מלצר, הקרב המרכזי נתפס על ידי ה-WWE עצמם כ"אסון, וזה עוד בלשון המעטה".
מתאבק העבר וחבר היכל התהילה של ה-WWE, X-Pac, שהופיע במהלך השידור החי של התוכנית Watch Along, הגיב בזעם על סיומת הקרב המרכזי.
הוא ידע שייתכן והארגון לא יזמין אותו לעוד שידורים מהסוג הזה, כשלקח את הסיכון ואמר: "איך קרב יכול להסתיים בפסילה כשהקרב הוא גיהנום בכלוב?"
דייב מלצר ב-Wrestling Observer Radio אמר שמבחינת "קבלת החלטות" ו"כתיבת אירוע", האירוע גיהנום בכלוב היה "אחד האירועים הגרועים ביותר" בהיסטוריה של אירועי השלם וצפה בענף ההיאבקות המקצועית.
לעומת זאת, מבחינת "ביצועי היאבקות" האירוע היה "יותר מבסדר", כשהאירוע נפתח בשני קרבות "טובים מאוד", האמצע היה "בסדר", אך "הקרב האחרון הוא זה שקטל את האירוע כולו".
מלצר העניק לשני הקרבות הפותחים ציון של 4 כוכבים ולקרב המרכזי ציון של 2- כוכבים.
הציון של הקרב האחרון תואר כ"ייתכן שהיה הקרב המרכזי הגרוע יותר בתולדות הענף, כשהאשמה נפלה לא בקרב של אחד המשתתפים", עקב "טשטוש הראייה, הקרב הארוך, המתאבק שאמור להיות יקיר הקהל, אך הקהל מסרב להכיר בו ועד לסיומת הבלתי מוסברת".
מלצר גם התייחס לבחירת סדר הקרבות הבלתי יציבה, כש"לאחר שני הקרבות הראשונים, הקהל רק חיכה לקרב המרכזי" (רק שלושה קרבות שווקו בטלוויזיה לפני קיום האירוע), מה שגרם לאמצע אירוע בלתי מסודר.
פיליפ מרטינז מהאתר Newsweek הצהיר ש"ייתכן שהאירוע ייזכר בהיסטוריה של ה-WWE בשל הסיומת הכל כך מאכזבת שלו".
דניאל ואן בום מהאתר CNET תיאר את האירוע כ"מופע רע שהכיל רק שני קרבות מעולים" (הקרב על אליפות הנשים של Raw וקרב הטורנדו זוגות).
הוא אף אמר ש"על רוב האירוע היה ניתן לדלג והסיומת של הקרב המרכזי הייתה פשוט מטופשת".
מייק טדסקו מהאתר Wrestleview הכריז על האירוע גיהנום בכלוב כ"אחד מאירועי השלם וצפה הגרועים ביותר בהיסטוריה של ה-WWE בארצות הברית".
עוד אמר שהקרב המרכזי הכיל "עלילה רעה אשר פגעה בתפיסה של המשתתפים בו ובגימיק של קרב הגיהנום בכלוב".
על הקרב בין לינץ' לבנקס כתב ש"הקרב היה איטי לעיתים עם רגעים מוטעים, אך השתיים עבדו קשה כדי לחדש את עצמן מחדש", בעוד שעל הקרב בין אורטון לעלי אמר ש"היה מאוד טוב יחסית לקרב בלתי מתוכנן".
קרב הטורנדו זוגות והקרב בין ביילי לשארלוט זכו ממנו לכינוי "מכובד".
על קרב השלושה נגד שלושה אמר שהיה "מאוד, מאוד רע", הקרב על אליפות זוגות הנשים היה "משעמם למדי" והקרב בין גייבל לקורבין "פשוט לא היה שם".
אדם סילברשטיין וג'ק קרוסבי מהאתר CBS ספורטס טענו שהאירוע גיהנום בכלוב ייזכר כ"רגש הקהל כלפי הכתיבה" של הקרב המרכזי בצורה שבה ה-WWE השאירו את הקהל המום.
הם העניקו לקרב המרכזי ציון של "+C", כשטענו שהקרב "היה בדרכו לדרך הנכונה עד שסדרת מהלכי הסטומפ הבלתי פוסקת התחילה להתרחש" והסיומת הייתה פשוט "לא מספקת".
למרות הקרב המרכזי, היו "מגוון רגעים מהנים במהלך האירוע".
הקרב בין נטליה לאוואנס במופע המקדים לאירוע דורג בציון "-C", שלא היה "הקרב הטוב ביותר ביריבות (הארוכה מדי) ביניהן".
הקרב בין לינץ' לבנקס דורג בציון "+A", למרות שהמבקרים נותרו "מופתעים בנוגע להחלטה של מי היה צריך לקבל את הניצחון בקרב - אם בנקס היא לא זאת שתנצח את לינץ', אז מי כן תעשה זאת?", הקרב בין ביילי לשארלוט דורג בציון "+B" ותואר כ"טוב".
לבסוף, קרב זוגות הנשים דורג בציון "B", כשתואר כ"מבדר ברמה גבוהה ביחס לקרב שלא מצפים ממנו להרבה".
ג'ייסון פאוול מהאתר Pro Wrestling Dot Net הצהיר ש"האירוע הגיע לשיאו בשני הקרבות הראשונים, אך הסיומת לקרב המרכזי תדובר לכמה השנים הבאות".
עוד אמר פאוול שזה "היה אחד הסיומות המטופשות ביותר שראה".
פאוול אף ביקר את הסיומות לקרב השלושה נגד שלושה ולקרב בין ביילי לשארלוט.
וייד קלר מהאתר Pro Wrestling Torch קרא לקרב המרכזי "אסון מהתחלה ועד הסוף", כשטען שזאת הייתה "החלטה מטופשת להפסקת הקרב, מכיוון שהוא נהפך לאלים מדי".
לכן, קלר הכתיר את הארגון AEW כמנצח האמיתי של הקרב המרכזי.
בנוגע לשאר האירוע, קלר תיאר את הקרב בין לינץ' לבנקס כ"יוצא מן הכלל", כשהעניק לו ציון של 4.25 כוכבים ואת קרב הטורנדו זוגות כ"מצוין" עם ציון של 4 כוכבים.
את הקרב בין קורבין לגייבל תיאר כ"קרב הפחות טוב ביניהם", את סדרת ההתרחשויות סביב אליפות 24/7 תיאר כ"סדרת התרחשויות קומיות וסטריאוטיפיות" על ידי מתאבק העבר היפני פונאקי, ולבסוף את הקרב בין אורטון לעלי תיאר כ"קרב בעל היעדר ריגוש".
מאט פאולר מהאתר IGN תיאר את האירוע גיהנום בכלוב כ"הרס טוטאלי".
מלכתחילה, האירוע היה כ"מחשבה חולפת" כשרק ארבעה קרבות הוכרזו מבעוד מועד.
האירוע היה יכול להסתיים בצורה צנועה אשר תציג כוונה כלשהי, אך מנגד הסתיים בצורה ההפוכה לגמרי.
הקרב בין לינץ' לבנקס היה "קלאסיקה" כשהמתאבקות "באמת נתנו את כל כולן".
קרב הטורנדו זוגות היה "ללא הפסקה", ולמרות שהסיומת הייתה "צפויה", הקרב "עשה עבודה טובה בלגרום לנו לשכוח את העלילה שהובילה אותנו לקיום הקרב הזה".
קרב השלושה נגד שלושה היה "חסר חשיבות", השימוש של אסקה בתרסיס הירוק היה "מהנה באופן אכזרי", בעוד שהקרב בין ביילי לשארלוט תואר כ"טוב".
הקרב המרכזי הותיר את פאולר "עצבני", משום שהסיומת הייתה בלתי ניתנת להסברה, והתאורה האדומה במשך הקרב הייתה תמוהה.
לילה לאחר מכן בתוכנית Raw, כל אלופות הנשים התכנסו לקרב זוגות ביניהן, כשאלופת הנשים של Raw, בקי לינץ', ואלופת הנשים של סמאקדאון, שארלוט פלייר, הפסידו לאלופות זוגות הנשים החדשות של ה-WWE, הקבוקי ווריורס (אסקה וקיירי סיין) בקרב שאינו היה על חגורות האליפות.
הן ניצחו בקרב לאחר ששוב אסקה ירקה את התרסיס הירוק בפניה של לינץ' ולאחר מכן סיין ניצלה זאת והצמידה את האחרונה לניצחון.
לאחר הקרב, אלופות זוגות הנשים לשעבר, אלכסה בליס וניקי קרוס הגיעו לזירה ותקפו את הקבוקי ווריורס.
לייסי אוואנס ונטליה התחרו ביניהן בקרב חוזר שסוגו היה קרב מי שעומדת אחרונה וגם הפעם נטליה היא זאת שניצחה.
הדראפט של ה-WWE לשנת 2019 התרחש בתוכנית סמאקדאון.